Kramppeja & nyrjähdyksiä

Kramppeja & nyrjähdyksiä on suomalainen sarjakuva, joka ilmestyi ensimmäisen kerran vuonna 1991. Sitä on käsikirjoittanut alusta asti Pauli Kallio, sen sijaan piirtäjiä on vuosien aikana ollut useita. 

Sarjakuva Kramppeja & nyrjähdyksiä sai alkunsa, kun musiikkilehti Rumba etsi 1990-luvun alussa uutta sarjakuvaa. Kallio päätti kokeilla sarjakuvakäsikirjoittamista ja pyysi piirtäjäksi Christer Nuutisen. Sarjan alkuperäinen idea syntyi muutamassa kuukaudessa. Aluksi pääosassa oli nuori mies, joka sivuhahmojen lailla oli nimeämätön. Keskeiset henkilöt saivat nimet vasta Kallion käsikirjoittamassa ja Kati Kovácsin piirtämässä rinnakkaissarjakuvasarjassa Onnen lahjat, johon he ilmestyivät sivuhenkilöiksi. 

Vuonna 1993 sarja pääsi Helsingin Sanomien sunnuntaisivuille, joilla se jatkoi kolmen vuoden ajan. Sitten Nuutinen lopetti sarjan piirtämisen yli kymmeneksi vuodeksi. Tämän jälkeen Kallion työparina toimivat piirtäjät Sami Toivonen, Katja Tukiainen ja Mika Lietzén. Julkaisuareenoita olivat Aamulehti, Suomen Kuvalehti, toistamiseen Rumba, Aviisi, Elanto ja Parnasso. Nuutinen palasi piirtäjäksi 2008, ja sarja alkoi jälleen ilmestyä Suomen Kuvalehdessä. 

Kramppeja ja nyrjähdyksiä keskittyy suomalaiseen arkeen ja sinkkuuteen, ja sitä on joskus verrattu yhdysvaltalaiseen Frendit-komediasarjaan. Sarjan tärkeimmät henkilöt ovat ystävykset Risto ja Esko. Risto on pinnallinen naistenmies, jolla on naisystävä Tanja. Esko puolestaan on herkkä mietiskelijä. Hän menettää tyttöystävänsä Ainon tarinassa, joka on ilmestynyt Kukkakauppiaan onnenpäivät -albumissa. Eskon elämään tulee 2008 ilmestyneissä jaksoissa Anniina, vuonna 1982 syntynyt uusi naapuri. Sarjan edetessä sen keskeiset henkilöt varttuvat ja tuntevat lähestyvänsä keski-ikää. 

 Albumit 
  Uudistettu painos: Kramppeja & nyrjähdyksiä 1, 1999. . Sisältää Rumbassa ilmestyneitä kertomuksia.
  Sisältää Helsingin Sanomissa ilmestyneitä kertomuksia. 
  Sisältää Helsingin Sanomissa ja Aamulehdessä ilmestyneitä kertomuksia. 
  Sisältää Helsingin Sanomissa ja Aamulehdessä ilmestyneitä kertomuksia. 


  Sisältää Aviisissa, Elannossa ja Parnassossa ilmestyneitä kertomuksia.

  Sisältää Suomen Kuvalehdessä ilmestyneitä kertomuksia keväästä 2008 kesään 2009.




Kallio, Pauli & Nuutinen, Christer: Kramppeja & nyrjähdyksiä: Koko maailman paino.  Suuri Kurpitsa, 2017. .
Kallio, Pauli & Nuutinen, Christer: Kramppeja & nyrjähdyksiä: Antisankaritarinoita aikuisille.  Suuri Kurpitsa, 2020. .

 Lähteet 
 Jyrki Jantunen: Elämän kolhimaa sarjakuvaa. Suomen Kuvalehti 17/2008, s. 51−53 ja 80. 
 Christer Nuutisen portfolio.

 Aiheesta muualla 
 Suuri Kurpitsa: Kramppeja ja nyrjähdyksiä .
 Liisa Helve-Sibaja: Elämänfilosofiaa krampein ja nyrjähdyksin . Etelä-Saimaa 13.11.2010.
 Matti Komulainen: Keski-ikä koettelee, arki heittelee . Turun sanomat 16.12.2010.
 Jukka Laine: Tämä on nuorten naisten maailma. Me vain elämme siinä. Kvaak.fi 29.7.2010.
 Jukka Laine: Vanhat ystävämme kramppailevat kohti parempaa elämää. Kvaak.fi 7.11.2011.
 Markku Herd: Aika tasii, perhe lisii. Kvaak.fi 18.9.2014.
 Harri Römpötti: Kotimme ovat linnojamme . Helsingin sanomat 3.12.2014.
 Reijo Valta: Yllätyshitti kesäksi. Pois työpöydältä 14.4.2016.

Luokka:Suomalaiset sarjakuvat
Luokka:Sunnuntaistrippisarjakuva